Joh 7 Wat is jou verhouding met Jesus Christus?

**Ken jy vir Jesus Christus** – of weet jy net van Hom?

Ken jy vir Jesus Christus of het jy net kennis van die Bybel?

Die **woord vir ken** in die Ou Testament is ﬢﬠיּ’

Dit kan vertaal word met:

Weet, ken, beken,

Dit is **nie net kop kennis nie**maar dui ook op ‘n persoonlike verhouding.  
Dit kan selfs met intiem vertaal word.  
Dit beteken daar is ‘n persoonlike geestelike band tussen my en die die persoon.

Daar is ‘n **verskil**

* om net kennis van iemand te hê of selfs bloedbande (familie) van iemand te wees  
   en nie in ‘n liefdesverhouding met die persoon nie.

Kom ons **lees Johannes 7** en probeer iets van die dinamika snap  
wat daar plaasgevind het.

Lees v 1-9

1 Jesus bevind hom in Galilea. (kaart wys)

**Wie is HY?**

Jesus was God en mens.   
100% God en 100% mens…

**Na sy mensheid was Hy bang** om na Judea te gaan  
want die mense daar wou hom doodmaak.

Dit is soos hy na sy mensheid bloed gesweet het op berg van verheerliking.  
Daar was hy bang en beangs tot die dood toe.   
Hy het gebid – Vader, as dit U wil is, laat hierdie beker by My verbygaan  
(Dit is volgens sy mensheid)

2 Die **Fees van die Hutte** of Insameling was op hande.

Die fees is in die maand Tishri (September/Oktober) gevier.  
Dit was aan die einde van die druiwe oes.  
Hulle het die oes 7 dae lank gevier.

Die fees is **ook die Loofhuttefees** genoem.  
Mense het in hutte van Palmtakke gebly om die uittog uit Egipte  
te vier.

**In die N.T. het hierdie fees dié lig** van die Joodse geloof vir die wereld gesimboliseer.

Die **priesters het water uit die Siloamfontein** geskep  
en ‘n prosessie/ optog na die tempel begelei,   
waar die water oor die altaar uitgegooi is.

Die **water het teen die trappe van die tempel afgestroom**  
as teken van die lewe wat die Joodse geloof  
 aan die wêreld kon gee.

**Esegiël 47 sien die profeet ‘n gesig** waar die water vanuit die tempel  
selfs die die dooie see inloop en alles vars maak en nuwe lewe bring,  
sodat daar oorvloed vis en lewe in die water is.

3 Die gedeelte **leer ons iets van die verhouding   
wat Jesus se broers met Hom** gehad het.

Jesus het 4 broers: Jakobus, Joses, Judas en Simon asook susters gehad>  
Op die stadium het Jesus net positiewe reaksie van mense uit Galilea gehad  
Die mense was mal oor Hom.

Hy het **siekes gesond gemaak, duiwels uitgedryf,**  
Het homself as Messias voorgestel (aan vrou by die put).  
Hy het die mense met gelykenisse geleer.

Hulle wou hom selfs koning maak  
en baie het tot geloof gekom,  
maar ironies sy eie familie het nie in hom geglo nie.

4 **Mark 3:21 verhaal hoe sy familie gereken het: Jesus het dit verloor.**Hy is van sy kop af.  
Hulle het gegaan om Hom te gaan “vang”  
(Die woord wat Markus in die Grieks gebruik is om iemand in hegtenis te neem).

**Hulle wou Hom** so gou moontlik **uit die openbare oog verwyder**  
want Hy was vir hulle ‘n sosiale verleentheid.

**Sosiale klasse was baie belangrik**  
en daar is van jou verwag om binne jou sosiale klas op te tree.

Jy moes in jou baan bly anders was daar die moontlikheid  
dat jy deur mense in ‘n hoer klas as jy verneder kon word.

**Dalk het Jesus se familie gevoel Hy is besig om sosiale grense** oor te steek.  
(Onthou – Hy is Timmermans seun),  
want Hy het die godsdienstige leiers in die openbaar gekonfronteer  
en hul verneder.

Hy het op die **Sabbat iemand gesondgemaak**  
en die Skrifgeleerdes uitgedaag met die vraag:  
Mag ‘n mens op die Sabbatdag iets goed of iets kwaads doen?

Daarom het Jesus se familie gedink dit sou beter wees as hulle hom gaan haal…

Markus wys daarop dat **Jesus se familie besig was om sy werk teen te gaan**.  
Hy neem as’t ware afskeid van hulle wanneer hulle buite staan en hom laat roep  
deur vir hulle te laat weet:

*Hier om My sit sy moeder en sy broers  
 Elkeen wat die wil van God doen sy moeder, broer en suster*… (Mark 3:31-15).

Nou lees ons **sy broers spoor Jesus aan om die loofhuttefees te gaan bywoon**:

“*Gaan ‘n bietjie hiervandaan na Judea toe dat jou dissipels daar ook die wonderdade kan sien wat jy doen ….*

Dit was nie omdat sy broers in Hom geglo het nie  
ek dink hulle wou hom genoeg tou gee “om homself op te hang”

**Belangrik dat daar ook reeds in Judea dissipels** van Jesus was.

Obiter:

Gelukkig het Jesus se familie se houding teenoor Hom verander.  
Hulle was deel van die dissipels na sy hemelvaart (Handl 1:12-14).

Lees v 10-24

Baie duidelik was **Jesus die “Buzzword**” op die fees.

Mense het na Hom gesoek.  
Baie is oor Hom gefluister…  
Opinies oor hom het verskil van:

Hy is ‘n goeie man tot Hy mislei die mense…

**Op die 4de dag het Jesus na die tempel gegaan** en die mense daar geleer.

Hy het al die aandag gekry en die oë laat rek.  
Want waar kom Hy aan sy geleerheid?  
Hulle ken sy storie

Hy is ‘n timmermans se seun  
Hy het geen teologies opleiding gehad.

Daardie tyd was die NB aan wie se teologiese skool jy gestudeer het (Hillel, Gemaliël…)

**Maar hierdie Jesus**…

Hy **is so anders…**

Hy het al die kennis – Hy praat die waarheid

Eintlik was hulle so verleë...  
Hulle ken die teologiese skole, die leermeesters  
Jesus was nie by een van hulle nie

Waar kom Hy aan sy kennis???

**Jesus het die geheim verklap**

“Wat Ek die mense leer, kom nie van Myself af nie, maar van Hom wat My gestuur het”

**Sy akkreditasie\*** lê in sy opdrag.  
Sy mandaat lê in die Een wat Hom gestuur het

Wat hy sê: kom nie uit homself nie.  
Dit gaan oor God – dié God wat hulle aanbid

Hy het My gestuur  
en my die boodskap gegee wat ek verkondig…

**Daarom as iemand gewillig is om die wil van God te doen**  
sal hy weet of hierdie leer van God af kom.

Dit is die **toets wat Jesus aanlê**…

Kyk mooi, daar staan: DOEN

As iemand die wil van God doen, nie weet nie… maar doen!  
dan sal hy weet of die leer van God af kom.

Jesus sê

Julle vertrou My nie.   
Maar as julle doen wat Ek sê,   
sal julle gou agterkom ons werk vanuit dieselfde Bron.

**Hoe meer jy die wil van God doen**  
hoe meer sal jy Hom ken.

Die Fariseër, skrifgeleerdes en ook ons dink so maklik:

Hoe meer ons Jesus ken en van hom weet  
hoe beter volg jy Hom...

Rom 12 leer:

Gee julself aan God as n lewende, heilige offer wat vir Hom aanneemlik is.

Gee jouself…  
Doen saam

**In ‘n verhouding leer jy mense ken deur dinge saam te doen.**  
Jy leer jou vrou, jou man, jou maats ken deur saam te doen.  
nie deur ‘n outobiografie van die persoon te lees nie.

Jesus wys dat hulle die wet van Moses het  
 en dit nie eers doen nie.

**Ironies is dit dat hulle Jesus van wetsoortreding aankla**…  
die doodstraf wil oplê,  
maar hulself oortree die wet deur op Sabbat te besny.

Lees v 25-30

**Opvallend in die gedeelte is**

1 Baie mense het tot geloof in Jesus gekom

2 Jesus het hul weer daarop gewys dat dit God is wat Hom gestuur het

3 Alhoewel hulle Jesus gevange wou neem, het niemand dit gedoen nie wat sy tyd het nog nie gekom nie.

Die **spanning het bly oplaai**…  
Die ongemak selfs frustrasie van die Fariseërs het al meer geword.  
Dit was vir hulle te veel

Lees v 31-36

**Jesus het spanning geskep**:

Die Fariseërs kon dit nie meer vat nie.  
Hulle het die priesterhoofde en tempel polisie gestuur om Jesus te arresteer.  
Genoeg is genoeg…

Jesus het hulle die boodskap gegee:

As **julle gedink het dit is erg dat Ek van God af kom**,  
Hou dop – nog net ‘n kort tydjie dan gaan ek terug na Hom toe.  
Daar kan julle nie kom nie…

Duidelik het die Fariseërs nie geglo dat Jesus na God terug gaan nie.  
Want arrogant bespiegel hulle – waar sal Hy gaan dat ons hande op sal kan lê nie.

Dan kom die klimaks van die gedeelte.

Lees v 37 – 39

**Kry vir u die prentjie**

Dit is die einde van die fees

Die hoë priester het geloop met sy bakkie water wat uit Siloam geskep is.  
Die water is gesprinkel, dit word oor die altaar uit gegooi,  
dit loop teen die trappe van die tempel af.  
Dit simboliseer die lig van God vir die wêreld.

**Dan staan Jesus op en roep uit:**

Dit is Ek!  
Ek is die Lewende Water.

As iemand dors het, laat Hy na My toe kom en drink!

Die een wat in My glo – strome lewende water sal uit sy binneste vloei

**Hierdie beeld het na die Heilige Gees verwys** wat elke gelowige ontvang.

Want jy wat glo,   
jy wat doen wat God verwag  
jy wat liggaam van Christus is-

Moet die liefde van God deur jou na die wêreld laat vloei.

Hulle moet Hom in jou raaksien.  
Hulle moet sy liefde in jou beleef

**Jy moet soos Jesus kan sê:**

Ek doen net wat waarvoor my Vader my gestuur het.  
 Ek kom van Hom en ek gaan terug na Hom  
 Ek glo absoluut in Hom.

Vind jy jouself in die prentjie..?

Toe **het daar erge meningsverskil** tussen die mense ontstaan

Lees v40-52

Dit is feite.

**Wat het gemaak dat die Joodse leiers die Bybel geken het**, maar Jesus nie herken het nie?

* Het jy dalk baie bybelkennis het maar jy sien Jesus Christus nie in jou lewe raak nie?  
  Want dit is nie hoe die kerk jou geleer het nie?
* Vertrou jy dalk op gebruike van die kerk en nie op Jesus Christus nie?
* Was die **skrifgeleerdes dalk mense wat die verskillende Rabbies se interpretasie van die Skrif geken** het maar God het hulle self nie geken nie?
* Hoeveel **Christene is daar vandag wat Calvyn, Angus Buchan, Joyce Meyer** aanhang en ken, maar nie die wil van God doen of ken nie?
* **Ken jy Jesus Christus of lees jy net** ander mense wat hom ken?

**Jy doen iets omdat jy daarin glo**.  
  
Is Jesus Christus die rede hoekom jy leef soos jy leef?

Duidelik **gaan dit nie net oor kop kennis nie maar oor 'n verhouding**.

Is jy lief vir die Here?  
So lief dat Hy die rede vir jou kom en gaan is?

**Hoeveel lewende water stroom uit jou** na jou huismense, jou kollegas, jou medemens, die skepping?

Kyk na die verskil wat die reën na die droogte gebring het…  
Bring jy so ‘n verskil in die omgewing waar jy jou bevind?   
Deurdat strome lewende water van God se liefde deur jou vloei?

Of is die mense om jou droog, kurk droog…  
omdat jy God se liefde vir jouself wil hou  
i.p.v. om dit deur jou na die mens om jou te laat vloei

Amen